Penyeberangan Sungai Delaware oleh Washington

Penyeberangan Sungai Delaware oleh Washington berlaku pada malam 25-26 Disember, 1776, semasa Perang Revolusi Amerika merupakan gerakan pertama dalam serangan mengejut yang diatur oleh George Washington menentang tentera Hessian di seberang sungai berais di Trenton, New Jersey pada pagi 26 Disember. Dalam serangan rahsia ini, Washington telah memimpin sepasukan Angkatan Tentera Benua menyeberangi Sungai Delaware berais. Walaupun beberapa operasi terdahulu sama ada dibatalkan atau tidak berkesan, ia tidak menghalang Washington dari mengejutkan dan mengalahkan pasukan tentera Johann Rall yang menduduki Trenton. Tentera Benua kemudian menyeberangi semula ke Pennsylvania, kali ini membawa tawanan dan bekalan tentera yang diperolehi dalam pertempuran ini.

Tentera Washington kemudian menyeberangi sungai untuk kali ketiga pada hujung tahun, dalam keadaan ais yang lebih sukar dan tidak diketahui ketebalannya. Mereka berjaya mengalahkan pasukan bantuan Britain di bawah arahan Lord Cornwallis di Trenton pada 2 Januari, 1777, dan mengalahkan pengawal beliau di Princeton pada 3 Januari, sebelum berundur ke kuarter musim sejuk di Morristown, New Jersey.

Latar belakang

Meskipun tahun 1776 bermula dengan baik bagi Amerika dengan pengunduran tentera British dari Boston pada bulan Mac, benteng pertahanan di New York City agak lemah. Jeneral British William Howe mendaratkan pasukan tentera di Long Island pada bulan Ogos dan berjaya mengundurkan pasukan tentera yang dipimpin oleh George Washington keluar dari New York pada pertengahan November, beliau kemudian berjaya menawan sisa tentera di Manhattan.Dwyer, p. 5  Howe kemudian menghantar tentera di bawah arahan Charles Cornwallis menyeberang Sungai Hudson masuk ke New Jersey dan menghalau Washington di seluruh New Jersey. Saiz tentera Washington mula menyusut, di sebabkan tempoh perkhidmatan yang telah tamat dan mereka yang melarikan diri dari perang. Tentera ini mula menghadapi moral rendah di sebabkan oleh kekalahan di New York. Kebanyakan tentera Washington menyeberangi Sungai Delaware untuk masuk ke Pennsylvania melalui utara Trenton, New Jersey, dan memusnahkan atau mengalihkan bot-bot beberapa batu ke tebing sebelah barat dalam kedua-dua arah. Howe dan Cornwallis, di sebalik cubaan untuk menghalau secepat-cepatnya Washington, membina serantaian pusat kawalan bermula dari New Brunswick sehingga ke Burlington, termasuk satu di Bordentown dan satu di Trenton, dan mengarahkan tentera mereka berada di dalam kuarter musim sejuk.The retreat is recounted in detail by Dwyer, pp. 24–112

Lihat juga

Putera Whipple – Berdasarkan lagenda, Putera Whipple menemani Jeneral Whipple dan George Washington menyeberangi Sungai Delaware. 
Washington Crossing the Delaware (sonnet)
Perang Revolusi Amerika

Nota

Rujukan













Pautan luar

Annual Reenactment website
Sierra Activist article on the reenactment

Category:Perang Revolusi Amerika
Category:Sungai Delaware
Crossing of the Delaware
Category:New Jersey semasa Revolusi Amerika
Category:Pennsylvania semasa Revolusi Amerika
Category:1776 di Amerika Syarikat